Nando’s ‘sensor’ sy eie advertensieArgieffoto Die kitskosrestaurantgroep Nando’s het in sy eiesoortige styl met sy jongste advertensie die draak gesteek met die SAUK se jongste beleid om nie gewelddadige betogings uit te saai nie. Nando’s “sensor” die woorde “flame” en “hot” in die advertensie om sy etes te bemark. Die advertensie is ŉ verwysing na die SAUK se hoof bedryfsbeampte, Hlaudi Motsoeneng, se beleid om nie meer gewelddadige betogings uit te saai nie, omdat dit glo ander gemeenskappe sou aanspoor om ook te betoog. Die SAUK word wyd veroordeel vir dié besluit wat meeste mense as sensuur beskou in ŉ poging om nie die ANC in ŉ slegte lig te stel voor die munisipale verkiesing op 3 Augustus nie. Lees alle vorige berigte oor die SAUK op Maroela Media. Nando’s se jongste advertensie (Julie 2016)